text: [{"text_idx": "#000004", "text": "Wixineen seeraa paarlaamaan biyyattii Khamiisa har\u2019aa raggaasise kun \u201cIsra\u2019eel dachii ummata Yahuudotati\u201dkan jedhu yoo tahu, Falasxiinota lammiilee biyyatti miiliyoona lama ol tahan daranuu kan cunqursu tahuu gabaasni arganne ni ibsa. Wixineen jibbiinsa Falasxiinotaa kun sagalee 62 kan ragga\u2019e yoo tahu, miseensonni paarlaamaa biyyattii 55 ammoo mormanii jiru."}, {"text_idx": "#000005", "text": "Wixineen seeraa kun Afaan Arabaa sadarkaa afaan biyyoolessaa irraa kan haqe yoo tahu, afaan hujii biyyoolessaa Isra\u2019eel Hibruu qofa tahuu labse. Haata\u2019u malee Afaan Arabaatis sadarkaa gad\u2019aanaa taheen dhaabbilee mootummaa keessatti hujii irra kan oolu tahuun labsameera."}, {"text_idx": "#000006", "text": "Muummichi ministeera Isra\u2019eel Benyaamiin Netaaniyaahuu murtii paarlaamaa kana \u201cseenaa Tsiyoonotaa fi biyya Isra\u2019eel keessatti ejjannoo murteessaa tahe\u201djechuun faarse. Haat\u2019u malee Falasxiinonni miseensa paarlaamaa Isra\u2019eel ammoo murtii kana hadheefatanii kan morman tahuun beekameera. Falasxiinota miseensa paarlaamaa Isra\u2019eel jidduu Ahmad Tabii miidiyaaleef yaada kenneen \u201cDimokrasiin Isra\u2019eel keessatti har\u2019a du\u2019uu isaa miira gaddaa fi dallansuutiin isin beeksisa\u201djedhe."}, {"text_idx": "#000007", "text": "Murtii paarlaamaa Isra\u2019eel kana hordofuun, \u201cmootummaan Isra\u2019eel maqaa seeraatiin jibbiinsaa Falasxiinotaa fi Cunqursaa aadaa fi amantiiwwan biroo hunda irratti raawwataa jira\u201djechuun gareewwan mirga namoomaa fi biyyoota addunyaa guutuu irraa balaaleffannaa hordofsiisaa jira."}, {"text_idx": "#000008", "text": "Dachii Isra\u2019eel bara 1948 irraa jalqabee humnaan weerarte keessa lakkofsi Falasxiinota jiraatanii lammiilee Isra\u2019eel miiliyoona 8 keessaa dhibbeentaa diigdama qofatti gad hir\u2019atee jira."}, {"text_idx": "#000013", "text": "701: Mallaqa namni nama bira kaayate irraa zakaa akkamitti baasan?\n700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?"}, {"text_idx": "#000014", "text": "Gamtaan Munshidoota Sikkoo fi Mandoo Hundeeffame"}, {"text_idx": "#000018", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]